google/wiki40b huggingface dataset:
התייר ממגדלי התאומים

התייר ממגדלי התאומים (באנגלית: Tourist guy) הוא כינוי של תמונה מזויפת, שהציגה תייר העומד בקומת התצפית שבראש אחד ממגדלי התאומים בניו יורק, כאשר מאחוריו מגיח כביכול מטוס נוסעים שטס לעבר הבניין, כשחותמת הזמן הדיגיטלית על גבי התמונה מציגה את התאריך של הפיגוע במגדלי התאומים. לתמונה צורף סיפור מרגש, לפיו מצלמת התייר נמצאה בהריסות, וככל הנראה צולמה רגע לפני ההתנגשות הראשונה במגדלים. התמונה הופצה לאחר הפיגוע באמצעות דואר אלקטרוני.
בנובמבר 2001 חשף אתר "Wired" את זהותו של "התייר" המופיע בתמונה – פטר גוזלי, סטודנט בן 25 מהונגריה. לאחר הפיגוע במגדלי התאומים איתר גוזלי תמונה שלו שצולמה במצפה שעל גג אחד המגדלים ארבע שנים לפני הפיגוע. על גבי התצלום הדביק תמונה של מטוס, ובכך יצר את האשליה כאילו התמונה צולמה שניות לפני התנגשות המטוס במגדל. אף ששלח את התמונה לקומץ חברים כבדיחה פרטית, הפכה תמונתו לתופעת אינטרנט ועם השנים הפכה למקור לחיקויים ו"ממים" אינטרנטיים.

זהות התייר

בנובמבר 2001 טען איש עסקים ברזילאי בשם חוזה רוברטו פנטדו כי הוא ה"תייר" מהתמונה. על אף שהכחיש כי צולם אי פעם במרפסת התצפית במגדלי התאומים, ציין כי הוא דומה לאדם שמופיע בתמונה וייתכן כי חבריו ערכו את התמונה על ידי הדבקת פניו על גוף של אדם אחר. לאחר ששמו פורסם בתקשורת הוזמן פנטדו להשתתף בפרסומת של חברת פולקסווגן, שלבסוף החליטה לבטל את ההצעה מהחשש כי החברה תזוהה עם הפיגוע במגדלי התאומים.
מספר שבועות לאחר מכן, חשפו חבריו של סטודנט הונגרי בן 25 בשם פטר גוזלי כי הוא "התייר" האמיתי מהתמונה. על אף החשיפה הראשונית, ציין גוזלי כי אינו מעוניין בחשיפה התקשורתית ואף לא חשף את שם משפחתו בתחילה. גוזלי צילם את התמונה המדוברת ב-28 בנובמבר 1997 במהלך ביקור בניו יורק. לאחר הפיגוע במגדלי התאומים בספטמבר 2001, ערך גוזלי את התמונה, על ידי הוספת צילום המטוס ושינוי חותמת הזמן ל-11 בספטמבר 2001 - יום הפיגוע.
גוזלי ציין כי עריכת התמונה נעשתה באופן פרטי ונועדה לעיניהם של חבריו בלבד והוא לא האמין כי תזכה להד תקשורתי כה נרחב. בתחילה, שלח גוזלי את התמונה המקורית ומספר תמונות נוספות מאותו ביקור לאתר אינטרנט הונגרי לשם הוכחה. בהמשך, נבחנה התמונה באתר "Wired" ודבריו של גוזלי הוכחו כנכונים.
ירדן הראל

קורות חייה

ירדן הראל נולדה בנהריה ולה שתי אחיות, למדה תיאטרון ופסיכולוגיה בבית הספר התיכון "עמל" בנהריה. שירתה במודיעין פיקוד צפון. בשנת 2006 למדה תיאטרון, משחק ותקשורת באוניברסיטת תל אביב.
ב-2006 החלה לשמש ככתבת שטח ובהמשך כמראיינת באולפן של "נענע 10". בשנת 2007 הצטרפה לערוץ E! כמנחה בתוכנית "בדרך לחופה" עם יובל כספין, לאחר מכן שימשה ככתבת עד שנת 2009.
ב-2009 החלה לשמש כנערת HOT VOD. ב-2010 הצטרפה כמגישה בתוכנית "צינור לילה" בערוץ 10, בהנחייתו של גיא לרר.
ב-2011 שיחקה בתפקיד "טבת" בסדרת הילדים "מה בכריש", אותה כתבו גיא עמיר וחנן סביון. הראל השתתפה גם בתפקיד אורח בסדרה "החברים של נאור" כמנהיגת הלפטופיסטים, ב"פיג'מות" בתפקיד "אגמית" ובסדרת הבת של "החיים זה לא הכל", "החיים על פי אורלי", בתפקיד עצמה.
בגיל 26 הופיעה על שער פנאי פלוס יחד עם לירן כוהנר.
הראל הייתה פרזנטורית של חברות רבות, ביניהם "אינטימה" ו"פלפל".
ביולי 2011 החלה לשמש ככתבת ב"חדשות הבידור" בערוץ HOT בידור ישראלי, וב-2012 עברה לתפקיד מגישת התוכנית, לצד ליאון רוזנברג.
במהלך שידור העונה השנייה של "המירוץ למיליון", החל מאוקטובר 2011, הנחתה הראל את התוכניות המקדימות ששודרו לפני הפרקים, וכן שימשה ככתבת הדיגיטל של התוכנית.
במאי 2012 סיימה את השתתפותה בתוכנית "צינור לילה", ובמקביל החלה להגיש את תוכנית הריאליטי "רוקדים עם כוכבים", לצד גיא זו-ארץ.
בשנת 2013 השתתפה כמַנחה מיוחדת ב-The Voice ישראל.
בפברואר 2014, עזבה את התוכנית חדשות הבידור, וחזרה להנחות את העונה השנייה של תוכנית האופנה, "סטייל", בערוץ הוט בידור ישראלי, שמשודרת בימים שני עד רביעי.
ביוני 2014 הראל חזרה להנחות את התוכנית חדשות הבידור, לצד ליאון רוזנברג, ומאוגוסט 2015 מנחה את התוכנית לבדה.
ביולי 2015 השתתפה בתוכנית "שורום זורום" של הוט אשר מבוסס על שיריו של צביקה פיק, הראל השתתפה בתוכנית בתור המורה מרי.
בפברואר 2017, הראל השתתפה בדרמה היומית "פולמון" בהוט בידור ישראלי.

חיים אישיים

ב-10 בספטמבר 2009 נישאה לעומרי שלום. מתגוררת בתל אביב.
חיים הלפרין

חיים הלפרין (5 בספטמבר 1895 - 2 ביוני 1973) היה פרופסור לכלכלה חקלאית ואיש ציבור ישראלי. חתן פרס ישראל.

ביוגרפיה

נולד בקייב שבאימפריה הרוסית ובשנת 1919 סיים לימודי משפטים וחקלאות באוניברסיטת חרקוב. בשנת 1923 הוסמך כאגרונום. ברוסיה עסק בהוראה ונמנה עם מייסדי וחברי הנהלת האגודה השיתופית "כלכלה" בחרקוב. בשנת 1924 עלה לארץ ישראל והיה מייסד ומנהל המרכז לעלייה מטעם הסתדרות העובדים הכללית. בשנים שלאחר מכן היה מזכ"ל המרכז החקלאי, מייסד המדרשה לחקלאות בעמק חפר ומייסד בית החרושת הראשון בארץ ישראל לסוכר, שהוקם בעפולה.
פעילותו בתחום החקלאות הובילה למעורבות ציבורית רחבת היקף. הוא היה חבר הוועד הפועל הציוני ונשלח כציר למספר קונגרסים ציוניים. בשנת 1948 מונה למנכ"ל הראשון של משרד החקלאות בממשלת ישראל, תפקיד בו החזיק עד 1950. במהלך השנים היה גם חבר מועצת המנהלים של אוצר התיישבות היהודים, חבר מועצת המים ויו"ר הנהלת המדרשה לחקלאות. בשנת 1951 מונה ליו"ר בנק החקלאות לישראל, תפקיד בו החזיק עד שנת 1971. במסגרת האוניברסיטה העברית בירושלים היה הלפרין פרופסור בפקולטה לחקלאות, עמד בראש החוג לכלכלה חקלאית ובשנים 1963–1964 היה דיקן הפקולטה.
הלפרין היה פעיל מאוד בחינוך חקלאי. הוא הקים את מדרשת רופין בשנת 1949 והיה הכוח המניע מאחורי האנציקלופדיה לחקלאות.
בשנת 1973 הוענק להלפרין פרס ישראל לחקלאות. זמן קצר לאחר מכן הוא נפטר. 
מנישואיו הראשונים היה הלפרין אב לבן שנהרג במלחמת השחרור. לימים נישא לחברת הכנסת בבה אידלסון.
רבי אלעזר המודעי

מאמריו

במשנה מופיע מאמר אחד בלבד שלו: "המחלל את הקודשים, המבזה את המועדות, המפר בריתו של אברהם אבינו, המגלה פנים בתורה שלא כהלכה, והמלבין פני חברו ברבים, אף על פי שיש בידו תורה ומעשים טובים אין לו חלק לעולם הבא". מאמר דומה בעניין קדשים מופיע בשמו בספרי: "המחלל את הקדשים, אף על פי שיש בידו מצוות הרבה כדאי הוא לדחותו מן העולם".
במדרשים ובתלמודים מופיעים מספר ברייתות נוספות ובהן מאמרים שלו. בתלמוד מובא סיפור אודות מעמד בו ישב עם רבי טרפון רבי ישמעאל ושאר החכמים, ובו נענה רבי אלעזר המודעי ואמר כי "מָן שירד להם לישראל היה גבוה שישים אמה". רבי טרפון נענה בתרעומת ואמר "מודעי! עד מתי אתה מגבב דברים ומביא עלינו", אך רבי אלעזר המודעי נענה כי "רבי, מקרא אני דורש!" והסביר באריכות את ראיותיו, המתבססים על כך שמי המבול, שבהם כתוב "וארובות השמים נפתחו" היו גבוהים 15 אמה (מההרים הגבוהים), ואודות ירידת המן כתוב "ודלתי שמים פתח", ובדלת יש ארבע ארובות.

מותו

על פי המדרש, רבי אלעזר המודעי מנע בתפילתו את נפילת ביתר בימי מרד בר כוכבא. רבי אלעזר המודעי שהיה מנהיגם הרוחני של הנצורים בביתר היה שרוי בצום ובתענית, והיה ידוע כי כל עוד עומדת לנצורים זכותו של רבי אלעזר, הרי שהעיר לא תיפול. כותי (שומרוני) אחד חדר לעיר, ודיבר עם רבי אלעזר המודעי דברים של מה בכך. משתפס בר כוכבא את הכותי, החשיד הכותי את אלעזר המודעי בכך שהוא מתכוון למסור את העיר לאויב. בר כוכבא חקר את אלעזר בדבר חשד זה, ורבי אלעזר הכחיש את הדברים. בר כוכבא לא האמין להכחשות, בעט ברבי אלעזר, והלה מת. לאחר מות רבי אלעזר נפסקה ההגנה האלוהית על העיר, והתאפשר לאדריאנוס לכבשה. בעקבות המדרש, יש חוקרים המזהים אותו עם רבי אלעזר הכוהן המופיע על מטבעות בר כוכבא.
ציון קברו של רבי אלעזר המודעי נמצא בגליל ליד רבי יעקב איש נבוריא.
כרטיס טיסה

כרטיס טיסה הוא מסמך המופק על ידי חברת תעופה או סוכן נסיעות ואשר מעיד כי אדם רכש מקום בטיסה מסוימת. כרטיס זה מאפשר לנוסע לקבל כרטיס עלייה למטוס בשדה התעופה בעת הרישום לטיסה. הכרטיס כולל את פרטי הטיסה לרבות: שם חברת התעופה, מחלקת הטיסה, עלות הטיסה, יעד, תאריכי הטיסה ועוד, בהתאם להוראות אמנת ורשה. כרטיס הטיסה מציין האם לנוסע יש מקום שמור על הטיסה או שמא מדובר ברכישת כרטיס Stand By, כלומר על בסיס מקום פנוי.

כרטיס טיסה מנייר

עד תחילת המאה העשרים ואחת הנפיקו חברות תעופה כרטיסי טיסה עשויים מנייר שאותם התבקשו הנוסעים להציג בעת רישומם לטיסה בשדה התעופה. כרטיסי הנייר כללו שובר טיסה נפרד עבור כל חלק של הטיסה: הטיסה ליעד, טיסות המשך וטיסת החזרה לארץ המוצא במידה ומדובר בכרטיס הלוך-חזור. הואיל ולכל חלק של הטיסה היה שובר נפרד, הנוסע נשא עמו מעין "חוברת שוברי טיסה" שבה גם הופיעה הקבלה על התשלום עבור הטיסה. בכל חלק של הטיסה היה נלקח מהנוסע השובר הרלוונטי בעת רישומו לטיסה בשדה התעופה.
הארמייה ה-17 (האימפריה היפנית)

היסטוריה

הארמייה ה-17 הוקמה ב-18 במאי 1942, תחת הארמייה האזורית השמינית, ובמסגרת קבוצת הארמיות של חיל המשלוח הדרומי היפני, במטרה להדוף את נחיתות בעלות הברית באיי שלמה. הארמייה, שמפקדתה שכנה ברבאול שבבריטניה החדשה, נלחמה בגינאה החדשה, בגוודלקנל, ובשאר איי שלמה, במסגרת המערכה באסיה ובאוקיינוס השקט.
לאחר שהפיקוד על הארמייה האזורית השמינית נמסר לגנרל היטושי איממורה, הצטמצם תחום פעילותה של הארמייה ה-17 לאיי שלמה בלבד, ובעיקר לבוגנוויל. במערכה בבוגנוויל נותקה הארמייה מן העולם החיצון, לא קיבלה עוד אספקה ותגבורות, וחייליה נאלצו לקיים את עצמם ולהסתתר במערות באי עד תום המלחמה.
סטני הוייר

ביוגרפיה

הוייר נולד בניו יורק לג'ין (לבית בולדווין) וסטין הוייר (בדנית: Høyer). אביו היה דני יליד קופנהגן. שמו הפרטי הוא אנגלוז של שם אביו. אמו היא אחת מצאצאותיו של ג'ון הארט, מחותמי הכרזת העצמאות של ארצות הברית. הוא גדל ולמד במרילנד, בעיירה הסמוכה לוושינגטון. ב-1963 סיים תואר ראשון באוניברסיטת מרילנד וב-1966 תואר JD במשפטים באוניברסיטת ג'ורג'טאון. בתקופת לימודיו עבד במטהו של הסנאטור הדמוקרטי דניאל ברוסטר ממרילנד.
ב-1966 נבחר לסנאט של מרילנד, וב-1975 נבחר לנשיא הסנאט, והיה בכך לצעיר ביותר הממלא תפקיד זה. הוא כיהן בסנאט עד 1979. שימש חבר המועצה להשכלה גבוהה של מדינת מרילנד עד 1981. במאי אותה שנה נבחר בבחירות מיוחדות שנערכו בעקבות מחלתה של גלדיס ספלמן, לנציג המחוז החמישי של מרילנד בבית הנבחרים של ארצות הברית, ומאז ניצח בכל אחת מ-18 מערכות הבחירות הבאות לתפקיד.
לאורך השנים מילא תפקידים בכירים בהנהגת המפלגה הדמוקרטית. ב-2003 נבחר למצליף הסיעה, וב-2007 למנהיג סיעת הרוב בבית הנבחרים. לאחר מפלת המפלגה הדמוקרטית בבחירות לבית הנבחרים ב-2010, איבדה ננסי פלוסי את תפקידה כיושבת ראש בית הנבחרים ומונתה למנהיגת סיעת המיעוט, ואילו הוייר נבחר למצליף הסיעה.
הוייר אלמן ואב לשלוש בנות.
Not Fair

רקע וכתיבה

השיר נכתב על ידי לילי אלן עצמה, ביחד עם גרג קורסטין שהפיק את השיר לבדו. איגוד תעשיית ההקלטות הבריטי העניק לשיר את מעמד הזהב על סך מכירות של 450,000 עותקים בבריטניה בלבד, מה שהופך אותו לאחד משיריה הנמכרים ביותר של אלן במדינה.
בסמוך לצאתו על השיר לרשת הזרמת המדיה ספוטיפיי.
עקצניים

מאפיינים

רוב העקרבים במשפחה הם בינוניים בגודלם. הקטן ביותר מגיע רק לאורך 2 ס"מ והסוגים הגדולים ביותר כמו הקטלן, Centruroides וApistobuthus יכולים להגיע לאורך 12 ס"מ. הם בעלי 5 זוגות עיניים על הראשחזה וצבעם מגוון מצהוב ועד שחור כהה. הזנב רזה וארוך, למעט בכמה מינים מאמריקה, וצבעו צהוב כשהקצה מעט כהה יותר. הצבתות חלשות יחסית.
העקצניים יוצאים ממחילתם בלילות ומחפשים טרף קטן - בעיקר חרקים אך גם עכבישים אחרים או חולייתנים קטנים. הם הורגים את טרפם עם עקיצה חזקה. אלו הארסיים שבעקרבים וחלקם מאיימים גם על אנשים כשאחד הקטלניים ביותר הוא עקצן צהוב. עם זאת חלקם מועילים לאדם, לאחר שלוקחים נוגדן לארס. לעקצן המצוי למשל יש נסיוב בארסו העוזר לטפל בגליומה.
נבחרת החובבים של אנגליה בכדורגל

נבחרת החובבים של אנגליה בכדורגל (באנגלית: England national amateur football team) הייתה הנציגה החובבנית של אנגליה בתחרויות כדורגל. הנבחרת הוקמה ב-1906 עם עליית מעמדו של הכדורגל המקצועני, שבעקבותיה הצטמצמו ההזדמנויות של שחקנים חובבנים לקחת חלק במשחקי נבחרת אנגליה.
הנבחרת השתתפה במשחקים רבים נגד נבחרות מאירופה, שהורכבו בעיקר משחקנים חובבנים ומקצוענים. למרות היותם שחקנים חובבנים הם הצליחו לגבור על רוב יריבותיהם, ובין 1906 ל-1910 רשמו לזכותם 20 משחקים ללא הפסד. לפי הסכם שנחתם בין ארבע אומות הבית של הממלכה המאוחדת אירגנה התאחדות הכדורגל האנגלית קבוצה שתייצג את המדינה במספר מקרים במשחקים האולימפיים (תחת הכינוי בריטניה הגדולה) בין 1908 ל-1960, ועד 1971 גם בטורנירי ההעפלה. נבחרת החובבים הבריטית זכתה במדליות זהב בטורנירי הכדורגל של אולימפיאדת לונדון ב-1908 ואולימפיאדת סטוקהולם ב-1912.
הנבחרת המשיכה לשחק במשך שנים רבות, אם כי נגד קבוצות חובבניות בלבד ועם תוצאות פחות טובות. היא פורקה בקיץ 1974 כאשר ההתאחדות האנגלית ביטלה את ההבחנה בין חובבים ומקצוענים, והחליטה כי כולם ייקראו "שחקנים". את מקומה של נבחרת החובבים תפסה נבחרת מקצוענית למחצה, המורכבת משחקני מערכת הליגות הלאומית.
חלק מהמשחקים לא מוכרים כבינלאומיים על ידי התאחדות הכדורגל האנגלית, אך כן מוכרים על ידי יריבות הנבחרת. לפיכך, נבחרת החובבים האנגלית הנחילה לנבחרת גרמניה הפסד 9 - 0 ב-1909, שהיה ההפסד הגבוה בתולדותיה. היא הנחילה את ההפסדים הגבוהים ביותר גם לנבחרת הולנד (12 - 2), נבחרת שוודיה (12 - 1), נבחרת בלגיה (11 - 2), והשוותה את הפסד השיא של נבחרת הונגריה (7 - 0).
פדואל

תולדות היישוב

פדואל הוקמה בחודש אב ה'תשד"מ 1984 על ידי גרעין מבני ישיבת ההסדר באלון שבות. בחגיגות חמש שנים ליישוב בשנת 1989, היו ביישוב 32 משפחות. בשנת 2015 התגוררו ביישוב כ-330 משפחות.
שם היישוב על שם הפסוק "ופדויי ה' ישובון ובאו ציון ברינה..." (ישעיהו נא) - פדויי אל - פדואל. קודם לכן הייתה כוונה להקים במקום יישוב בשם קלע או קלעים.

מוסדות ביישוב

ביישוב קיימים בית כנסת, מעון, בית ספר, תלמוד תורה, ספרייה, ביישוב פועלת המכינה הקדם צבאית חוסן; אחת מן המכינות הקדם צבאיות הוותיקות בארץ, אשר בשנים האחרונות התווספה לה ישיבת הסדר בשם "ארץ הצבי" בה ניתן דגש על לימודי חסידות וכן על הגותם של הרב יהודה לייב הלוי אשלג, הרב ברוך שלום הלוי אשלג והרב קוק.
בית הספר ביישוב "שיל"ת" הוא בית ספר אזורי ובו לומדים ילדים מישובי הסביבה: ברוכין, עלי זהב ולשם.
כמו כן מופעלים ביישוב: ארבעה בתי כנסת - "אוהל רבקה" בשכונת מרום ובית הכנסת הספרדי מתחתיו, "מאור יוסף" בשכונת שלם, בית הכנסת החדש בשכונת ציון, ובית הכנסת התימני כמו גם מניין הפארק ויפה נוף הפועלים בשבתות וחגים, אולם שמחות, מעון, גני ילדים, צהרונים, בית ספר יסודי, תלמוד תורה, מכולת, מקווה, שתי מרפאות, סניף בני עקיבא, סניף תנועת עוז, מועדון נוער גדול, פינת חי ופינת שתייה לחיילים.

שכונות ביישוב

בפדואל מספר שכונות: שכונת מרום שנקראה בעבר גבעה 409 - השכונה הוותיקה שגובהה הוא 409 מטרים מעל פני הים, שכונת שלם שנקראה בעבר שכונת אמנה, שכונת יפה נוף ושתי שכונות אמנה נוספות הפונות למזרח ומכונות "המדורגים".
שמות הרחובות בפדואל באים משמותיה של ירושלים, כגון: יפה נוף, הלבנון, אור עולם, ציון, הר המור, הראל ועוד. כיום נמצאות שכונות נוספות בבנייה כגון קדמת גלעד, יפה נוף ומדורגי אמנה. בגבעה השלישית מתוכננת שכונת אריאל המכונה ראש הציפור.
בשנות ה-90, ברכס מצפון ליישוב תוכננה לקום שכונת מגורים לאנשי חסידות חב"ד, אך בשל סיבות שונות הוקפאה הקמת השכונה, ושרידיה נותרו באתר. לבסוף הוקם על הרכס היישוב לשם שהוא חלק מעלי זהב.
מארק איצ'יסון יאנג

קורות חיים

יאנג התחנך במכללת איטון ובמכללת קינגס שבאוניברסיטת קיימברידג'. בשנת 1909 הצטרף לשירות הקולוניאלי הבריטי ושירת בציילון. במהלך מלחמת העולם הראשונה, החל משנת 1915, שירת בצבא הבריטי. בין השנים 1923–1928 שירת כעוזרו של מזכיר מושבת ציילון, ובין 1928 - 1930 שירת כמזכיר מושבת סיירה לאון. בין השנים 1930–1933 כיהן כמזכיר הראשי של ממשלת המנדט הבריטי בארץ ישראל, ומתוקף תפקידו כיהן בפועל כנציב העליון בין כהונתם של ג'ון צ'נסלור וארתור ווקופ.
בשנת 1931 התקבל כחבר במסדר מיכאל הקדוש וג'ורג' הקדוש. בשנת 1934 קיבל תואר אביר במסדר זה, וב-1946 קיבל תואר אביר גדול במסדר. בין ה-5 באוגוסט 1933 ועד מרץ 1938 כיהן כמושל ברבדוס, והחל מנובמבר 1937 ועד פברואר 1938 כיהן גם כמושל טרינידד וטובגו. בין 1938 ועד 1941 כיהן כמושל טנגנייקה.
ב-10 בספטמבר 1941 החל לכהן כמושל הונג קונג. זמן קצר לאחר מכן, ב-8 בדצמבר 1941 תקף חיל האוויר היפני את פרל הארבור ואת הונג קונג. הקרב על הונג קונג נמשך 18 ימים, ולבסוף, לאחר כיבוש מאגרי המים של האי הונג קונג נאלץ יאנג להודיע על כניעת המושבה ב-25 בדצמבר, והחל הכיבוש היפני של הונג קונג במלחמת העולם השנייה. מפקד הצבא שהגן על המושבה, הגנרל מאלטבי, הציע ליאנג להודיע על כניעה מספר ימים קודם לכן, אולם בשל הוראה מפורשת של ראש ממשלת בריטניה, וינסטון צ'רצ'יל להילחם על כל פיסת אדמה באי, סירב יאנג להצעה.
יאנג נכלא על ידי הצבא היפני. בתחילת הכיבוש היפני הוחזק במלון פנינסולה, וזמן קצר לאחר מכן הועבר למחנה שבויי מלחמה בסטנלי שבדרום האי הונג קונג. משם הועבר יאנג למחנה שבויים בשנגחאי ומשם דרך טאיוואן ליפן. לקראת שלהי מלחמת העולם השנייה, הועבר למחנה שבויי מלחמה במנצ'וריה, ובו נותר עד כניעת יפן בסוף המלחמה. 
בספטמבר 1945 שוחררה המושבה מידי הכוחות היפניים ושבה לשליטה בריטית. יאנג חזר לכהן כמושל המושבה ב-1 במאי 1946 (לאחר תקופת התאוששות באנגליה שנמשכה כשנה). לאחר שובו לכהונתו הציע יאנג רפורמה בחוקת המושבה, במסגרתה תיבחר המועצה המחוקקת של הונג קונג בבחירות ישירות, וכן הציע כי גוף מחוקק זה ינהל בפועל את המושבה (כשלמושל עצמו אין זכות וטו על החלטות הגוף המחוקק). יאנג פרש מתפקידו ב-25 ביולי 1947, ותוכניותיו לרפורמה חוקתית נזנחו על ידי המושל הבא אלכסנדר גרנתהאם.
יאנג נפטר ב-12 במאי 1974. יאנג הוא אחד משלושת המושלים שלא נקראו על שמם אתרים בהונג קונג (לצד ויליאם רובינסון וכריס פאטן).

משפחתו

יאנג נשא לאישה את ג'וזפין מרי, ונולדו להם שני בנים ושני בנות.
אוקימתא

אוֹקִימְתָא (מילה בארמית; מתורגמת לעברית כהעמדה) היא צורת תירוץ נפוצה על בעיות בתלמוד, שעשויה לבוא לידי ביטוי כאשר מתגלית סתירה בין שני מקורות. האוקימתא מתרצת את הסתירה על ידי הטענה שאחד המקורות הובן שלא כראוי, ושאת הדין שהוא מציג יש ליישם במקרים מסוימים בלבד. הבנה של אחד המקורות או שניהם בהקשר מצומצם יותר מונעת את החפיפה בין הדינים הסותרים, ומאפשרת את ההנחה שהמקורות המציגים אותם אינם חלוקים בדעותיהם. אוקימתא תתבצע בדרך כלל על ידי אמוראים, כתוצאה מסתירה בין שני מקורות תנאיים כגון משנה, ברייתא או תוספתא, או כתוצאה מסתירה בין דין ממקור אמוראי למקור תנאי.

דוגמה

במסכת ברכות, דף מ"ה, עמוד ב', מובאות שתי ברייתות: "תני חדא העונה אמן אחר כל ברכותיו הרי זה משובח, ותני אידך הרי זה מגונה", תרגום: שנה (הטיה של: משנה) אחת, (אדם) העונה אמן אחרי כל (סוף) ברכותיו הרי זה משובח, ושנה אחת - הרי זה מגונה, ועל כך משיב התלמוד: "לא קשיא, הא בבונה ירושלים הא בשאר ברכות". תרגום: לא קשה, זו (בברכת) בונה ירושלים זו בשאר ברכות.
לעיתים השימוש באוקימתא שנוי במחלוקת, כאשר לדעות אחרות ניתן להסביר את הקושיה ללא האוקימתא, שנחשבת להסבר חלש יותר. למשל במסכת בבא קמא (דף כ"ח עמוד א'): הגמרא שואלת על הדעה שמותר לאדם לעמוד על זכויותיו ואינו מחויב ללכת לבית דין שיכפו על אחרים את הדין, מברייתא האומרת ש"הרי שהייתה דרך הרבים עוברת בתוך שדהו, נטלה ונתן להם מן הצד, מה שנתן נתן ושלו לא הגיעו", כלומר ששתי הדרכים כעת שייכות לרבים, החדשה כי נתנה והשנייה כי הרבים עוברים שם ואינו יכול לקרוא לכולם לבית דין. אם כן, לפי דעה זו, למה שלא יעמוד בשדהו וימנע מאנשים לעבור? בגמרא נאמרו שלושה תירוצים שיסודם הוא שהדרך הישנה שייכת לרבים משורת הדין: תירוץ אחד אומר שזו גזירת חכמים, שלא יתן לרבים דרך גרועה, תירוץ שני מעמיד אוקימתא שמדובר במקרה שנתן להם דרך גרועה, ואילו תירוץ שלישי אומר שכל דרך חדשה היא גרועה לחלק מהציבור שנאלץ להאריך בדרכו.
משתנה היברידי

בקריפטוגרפיה, משתנה היברידי זאת שיטת הוכחה שנועדה להוכיח ששתי התפלגויות הן דומות (בלתי ניתנות להבחנה חישובית). השיטה הוצגה לראשונה על ידי שפי גולדווסר וסילביו מיקאלי

מבוא

לרוב, כשרוצים להוכיח שאם טענה מסוימת היא נכונה עבור קבוצת המספרים הטבעיים (או חלק ממנה) משתמשים בשיטות כמו אינדוקציה. במדעי המחשב בכלל ובקריפטוגרפיה בפרט, הוכחות באינדוקציה עשויות לא לעבוד, מכיוון שאנחנו מתייחסים גם לזמן הבניה, ולא רק לנכונותה.

דוגמה

פרק זה לוקה בחסר. אנא תרמו לוויקיפדיה והשלימו אותו.
רדונדה

היסטוריה

כריסטופר קולומבוס הגיע לאי במהלך מסעו השני לאמריקה, בשנת 1493, וקרא לו סנטה מריה לה רדונדה, על שום צורתו העגולה (משמעות המילה "רדונדה" בספרדית היא "עגולה"). אף שקולומבוס הכריז על בעלות ספרד על האי, הספרדים מעולם לא יישבו אותו. 
ממלכת רדונדה הוקמה על ידי מתיו דאדי שילאל ונעשתה זאת באופן חוקי. בשנת 1865, שיאל, שהבחין באי בלתי-נטען לכאורה ובלתי-מאוכלס בקריביים שליד מונטסראט, הגיש עתירה למלכה ויקטוריה למלכת האי. המלכה הסכימה, ונוצר שורת מלכים. 
בשנות ה-60 של המאה ה-19 תפסו הבריטים את הבעלות על האי. זמן קצר אחר כך התגלו באי מצבורי גואנו, והוקמה בו מושבת כורים קטנה, שבשיאה הגיעה ל-120 תושבים, שכרו כ-7,000 טונות גואנו בשנה. במהלך מלחמת העולם הראשונה הופסקה הכריה, התושבים עזבו את האי, ומאז הוא אינו מיושב.
ב-1967 הפכה רדונדה לשטח חסות של אנטיגואה וברבודה, שקיבלה אז מעמד אוטונומי מהבריטים. ב-1981 זכתה אנטיגואה וברבודה בעצמאותה, ורדונדה שמרה על מעמדה כשטח חסות שלה.

בולים

אף שהאי אינו מיושב, ומטבע הדברים לא ניתנים בו שירותי דואר, מנפיק השירות הבולאי של אנטיגואה וברבודה בולים של האי, למטרות מסחריות.
הבורסה לניירות ערך בפרנקפורט

מדד DAX

מדד DAX (קיצור של Deutscher Aktien IndeX בגרמנית) - הוא מדד ניירות ערך החשוב של גרמניה המורכב ממניותיהן של 30 חברות הגדולות במשק הנסחרות בבורסה לניירות ערך בפרנקפורט. DAX נוצר ב-1 ביולי 1988.
ברמרטון

היסטוריה

העיר הוקמה בשנת 1891 על ידי ויליאם ברימר, יזם גרמני שעבר לארצות הברית בחיפוש עבודה. ברימר מכר את האזור לצי האמריקני באותה השנה והאזור הוכרז כעיר בשנת 1901.
במשך מלחמת העולם השנייה, אוכלוסיית העיר גדלה ליותר מ-80,000 נפש. הנשיאים פרנקלין רוזוולט והארי טרומן ביקרו את העיר בשנות ה-40, שנים בהן העירייה אף פתחה מכללה קהילתית.

גאוגרפיה ואקלים

העיר נמצאת בחצי האי קִיטצֶפ, המהווה חלק מחצי האי אולימפיק. העיר ממוקמת מסביב לצד המערבי של מפרץ פיוג'ט (העיר סיאטל ממוקמת בצד המזרחי של המפרץ). מערבית לעיר נמצא רכס הרי אולימפיק.
אזור העיר מיוער, והאקלים של האזור אופייני למערב מדינת וושינגטון: יש קיץ יבש וחמים אך קצר. בסתיו, בחורף, ובאביב גשום מאוד אבל האוקיינוס השקט מונע קיצוניות בטמפרטורות. בשל כך, אין כמויות שלג רבות בחורף וכמעט אין שרב בקיץ. טווח הטמפרטורות הוא בין 15–30 מעלות־צלזיוס בקיץ, ובין 0–13 בחורף.

דמוגרפיה

נכון ל-2011, בעיר 38,790. נכון לשנת 2000, מפקד האוכלוסין של ארצות הברית לימד כי בעיר 39,597 תושבים. מתוכם, 74.97% לבנים, 1.95% אינדיאנים, 5.53% אסיאתיים, 0.93% מוגדרים כ-Pacific Islander, ‏7.50% הם אפרו-אמריקאים, 6.59% היספנים, ו-2.57% מקבוצות אתניות אחרות. ל-6.56% מהתושבים הרכב אתני של יותר מקבוצה אתנית אחת.
השכר הממוצע של השכירים הוא $30,950 (ממוצע לאומי: $42,350.95). הגיל הממוצע של התושבים הוא 30.9 שנה. 14.6% מהתושבים למדו במוסד של השכלה גבוהה. 19.4% מהתושבים נמצאים מתחת קו העוני.

תחבורה

בעיר כביש מהיר אחד (כביש מדינתי מס' 3), החוצה אותה בדרום ובצפון. 
יש מערכת מעבורות נרחבת שמקשרת בין העיר ברמרטון לעיר סיאטל.
מועצה אזורית נחל שורק

מאפייני המועצה האזורית

המועצה גובלת בצפון במועצה אזורית ברנר, במזכרת בתיה ובגדרה, במזרח במועצה אזורית גזר ובמועצה אזורית מטה יהודה, בדרום במועצה אזורית מטה יהודה ובמועצה אזורית יואב ובמערב במועצה אזורית באר טוביה.
שמה של המועצה הוא כשם נחל שורק הזורם בשטחה.
יישובי המועצה הם יישובים בעלי אופי דתי או חרדי. בתחומי המועצה פועלות מספר ישיבות נודעות: ישיבת שערי שמועות - ישיבה גדולה ליטאית; ישיבת תורת החיים - ישיבה חרד"לית בראשות הרב שמואל טל; ישיבת צביה קטיף - ישיבה תיכונית; ישיבת בני ראם - ליטאית; ישיבת בעלזא - ישיבה קטנה חסידית.
לפי נתוני הלשכה המרכזית לסטטיסטיקה (הלמ"ס) נכון לסוף 2016, מתגוררים במועצה אזורית נחל שורק 8,900 תושבים (מקום 173 בדירוג רשויות מקומיות בישראל). האוכלוסייה גדלה בקצב גידול שנתי של ‎4.6%‏.   לפי נתוני הלמ"ס נכון לסוף 2016, למועצה אזורית נחל שורק דירוג של 4 מתוך 10, במדד חברתי-כלכלי - אשכול לשנת 2015. אחוז הזכאים לתעודת בגרות מבין תלמידי כיתות י"ב בשנת ה'תשע"ו (2015-‏2016) היה 71.9%. השכר החודשי הממוצע של שכיר במשך שנת סוף 2015 היה 9,496 ש"ח (ממוצע ארצי: 8,868 ש"ח).
יחסי נאורו–צ'ילה

היסטוריה

היחסים הדיפלומטיים הרשמיים שבין רפובליקת נאורו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נאורו לצ'ילה כוננו באופן רשמי ב-6 בפברואר 1981.
אזרחי צ'ילה שרוצים להיכנס, לבקר ולשהות בנאורו זקוקים לאשרה על מנת לעשות כן. גם אזרחי נאורו שרוצים להיכנס, לבקר ולשהות בצ'ילה זקוקים לאשרה על מנת לעשות כן.
באשן

תיאור כללי

סוג זה כולל עשבים ושיחים הגדלים באזורים חמים בחלקים הטרופיים והסובטרופיים של אסיה, אפריקה ואמריקה. 
סוג זה, כמשפחה כולה, מגלה מספר סימני קרבה למשפחת המצליבים: 4 עלי כותרת ועלי גביע, ופרי דומה, מטיפוס הלקט. לעומת פרחי המצליבים, לפרי הבאשן סימטריה דו-צידית מובהקת, כלומר- קיים רק מישור סימטריה אחד, כאשר עלי הכותרת הם בצד העליון של הפרח והאבקנים בצידו התחתון. 
עלי הבאשן פשוטים או מורכבים מעלעלים, וערוכים בצורה מסורגת על הגבעול. הפרחים נישאים על עוקץ ארוך, וצבעם משתנה- לרוב צהוב, סגול וצבעים נוספים. 
כאמור, שם הסוג בעברית נקרא על שום הריח הרע הנודף מעליו. השם הלטיני הוא לפי שמה של מוזת ההיסטוריה המיתולוגיה יוונית קליאו. שמו האנגלי העממי, 'spider's flower' מתייחס לצורת הפרח, שאבקניו הארוכים יוצרים מראה דמוי רשת עכביש.

היבטים סיסטמטיים בסוג

בחלוקה הקלאסית, סוג זה נכלל תחת משפחת הצלפיים ומונה כ-200 מינים שתיאורם הובא למעלה.
על פי מחקרים גנטיים חדשים, סוג זה קרוב ביותר למשפחת המצליבים, ולכן הוא ראוי להיכלל במשפחה זו; חלוקה אחרת מאחדת את הסוג באשן עם הסוגים Podandrogyne, Gynandropsis, Tarenaya, Cleoserrata ,Arivela, Polanisia למשפחה נפרדת- Cleomaceae ('באשניים')
במקורות העבריים הקיימים באה לידי ביטוי החלוקה הקלאסית, ועל פיה נכתב ערך זה. אין לראות בכך קביעה מדעית כלשהי, אלא שיקול עריכה בלבד.
Harvest (ניל יאנג)

תוכני האלבום

לאחר עזיבתו את להקת "קרוסבי, סטילס ונאש", רצה יאנג ליצור מוזיקת קאנטרי רוק. רצון זה התממש בהקלטות האלבום Hravest. רוב שירי האלבום דנים בנושאים כגון זקנה (Old Man, Heart of Gold), מלנכוליה (Out on the Weekend) ואכזבה מהחיים וממערכות יחסים (A Man Needs a Maid). כמו כן, יש באלבום תמות מוכרות מיצירתו של יאנג לאורך השנים כגון השיר Alabama שמתכתב הן מבחינת תוכן ומבחינת הלחנה עם שיר קודם שלו Southern Man, והשיר הארוך ביותר באלבום (Words (Between the Lines of Age במהלך השיר ישנם הפסקות ארוכות בין קטעי השירה בהם יאנג מנגן סולואים ארוכים על הגיטרה. במהלך הקריירה של יאנג, כמעט בכל אלבום שהוא הוציא יש רצועה ארוכה במיוחד אשר משלבת סולואים ארוכים בין בתי השיר.